gentaiscool/nusaparagraph_emot huggingface dataset:
Nggawe kejutan ulang taun iki angel-angel gampang kanggo wong sing wis diwasa amarga akeh pertimbangan, salah sijine wektu, hobi, lan babagan apa sing lagi diutamakake. Babagan iki bisa marai wong ora sadar karo dina ulang taune lan ora ngerti yen ana wong ning jaba sing prihatin marang ulang taune. Kanggo wong sing kaya iki paling penak ngewenehi kejutan sing marai seneng kaya misale ngejak ning restoran, banjur ngejak kanca liyane kanggo tuku roti lan hadiah sing arepake. Hadiah iki kadhang ora penting ndelok regane, dadi ya yen arep urunan ya urunan semampune, sing penting bisa marai bungah lan migunani kanggo sing lagi ulang taun. 

Emotion: surprise
Dini takon nang aku, enake tuku opo yo pas lagi Shopee Flash Sale. Tak jawab tuku opo sing mbok butuhno ae. Terus de’e nyeletuk nek de’e butuh kemejo soale kemejone onok sing bolong mergo kenyonyor setriko. Akhire de’e nggolek kemejo sak krudung ambek celonone pisan. Terus Dini gak sengojo nemu sak set klambi ket duwur sampe ngisor dan regane murah. Aku langsung ngomong, sing koyok ngono iku rawan kembaran ambek wong liyo. Tapi gak digatekno karo koncoku dan tetep di-checkout ae. Tak jarno ae wes. Pas barange wes teko, Dini langsung nganggo klambi iku. Tak akoni ancene apik sih. Pas melbu area Kampus, dadakno onok sisan arek sing nganggo klambi plek koyok tekne Dini. Bahkan kembare iku ket duwur sampe ngisor. Ndelok iku, Dini langsung ngajak aku balik Kos gawe ganti klambi. De’e isin pol nek engkok sak dinoan kudu kembaran ambek arek iku mau.

Emotion: shame
Ujian sing pasti bakal dilakoni kabeh uwong iku salah sijine ujian SIM. Ujian sing siji iki dilakoni cek awak dewe isok entuk surat izin mengemudi utowo disingkat SIM dan isok ngendarai kendaraan dengan legal. Ujian SIM iku onok loro, yaiku tes tulis karo tes praktek. Onok beberapa cara sing dilakoni cek isok lulus ujian SIM. Pertama gawe tes tulis, akeh-akeho nggolek informasi tentang marka lalu lintas. Pelajarono kabeh, soale materi tentang marka lalu lintas iku sing bakal metu nang tes tulis SIM e. Loro gae tes praktek alias tes sing paling akeh gagal e. Cek gak gelem ngulang terus, awakmu kudu sering-sering latihan nyetir sesuai arahan tes e. Nek gelem gampang, awakmu seringo dolen nang area sing digawe tes praktek SIM dan latihan langsung nang kono. Tambah sering latihan, tambah lancar engkok tes praktekmu.

Emotion: happy
Dino iki aku wisuda kelulusan SMP nang gedung graha petro. Gak onok sing spesial teko wisuda iki, yo acara berjalan lancar sesuai ambek gladi resik wingi. Cuma sing marai aku kaget banget moro-moro MC ngumumno nek bakal onok pemenang hafalan surat pendek terbanyak dan onok pialane barang. Gak aku tok, kabeh koncoku melu kaget, soale iki gak onok nang rangkaian acara pas gladi resik wingi. Gak atek abang gak atek ijo, MC ne langsung ngumumno sopo pemenange ngono ae. Dan sing marai aku gak percoyo, pemenange iku awakku dewe. Awale aku mek isok melongo soale sek gak percoyo. Terus pas jenengku diceluk maneh, baru aku ngadek dan mlaku nang panggung. Gak mek aku tok, mamaku yo diceluk gawe munggah nang panggung gawe ngancani aku. Aku pun nerimo piala iku dan sempet meneng tok pas dikongkon ngekeki kesan pesan saking gak percoyone. Tapi mbari ngono aku ngomong singkat tok dan mudun teko panggung. Mbalik nang kursiku, aku langsung bersorak sambil mlayu saking senenge, dan iku ditontok kabeh wong sing menghadiri acara wisuda iku.

Emotion: happy
Pas aku ambek koncoku iku ngontrak omah nang salah sijine kota Pelajar, aku jumbul mergo moro-moro mari subuh koncoku iku berok-berok, Mari ngunu aku sing nang ngarep mergo mari teko mesjid, langsung mlebu jero omah iku maeng, tibake pas tak buka lawange langsung pateng kemleper larone, nah laron iku termasuk salah sijine kewan sing saiki diarani serangga iku, terus pas aku melbu langsung ngitaki laron iku maeng pateng kemretek nang lemah mergo saking akehe nang omah iku maeng. Nah koncoku maeng langsung kerok-kerok mergo saking jijike ambek sing jenenge kewan iku maeng. Nah koncoku maeng jijik mergo wetenge sing keto blendet-blendet terus nag kidakan iku langsung moncrot puteh koyok nanah.

Emotion: disgusted
Ngancim liwat omongan kui jenis anciman sing menurutku paling medeni. Anciman jenis iki manupulatif banget lan awak dhewe mungkin ora ngeroso yen sebenere awak dhewe lagi diancim. Supoyo awak dhewe ora keno inciman sing koyo ngono, awak dhewe kudu ngerti carane wong ngelakoke kui. Sing kesiji, wonge bakal ngancim kui yen awak dhewe lagi dhewekan dadi ora ono wong sing iso nyadarke awak dhewe. Sing keloro, dhewek sok-sokan kenal banget karo awak dhewe, ngerti jobo-jerone awak dhewe. Pas kui dhewek bakal langusung ngomong dhewek ngerti kabeh sifat eleke awak dhewe. Kui sing dienggo dheweke dadi bahan anciman. Dheweke iso gampang nyebar berito elek sing awak dhewe lakoke.

Emotion: fear
Perkoro ngentut nang gon umum iku yo iso marakno wong isin, opo maneh nag nang ngarepe wong akeh yo tambah isine megilan. Tapi iku kabeh kan karek koncisine, masio nang gon kebuko utowo umum nag ancene ora ono wong utowo sepi yo ora masalah se soale wong-wong kan durung karoan goleki sopo sing ngentut soale mesti ngalami kabeh. Mari ngunu perkoro iku yo iso dade peroro sing paling ngisine nag ngentot nang acara sing penting contone pas mangan-mangan bareng moro-moro kok ngetut sing marakno ambune maeng ora enak, yo iku bakal ngisin-ngisine raine wong, ambek wong-wong sing parek ambek awake yo bakal kenek soale ancene konconan.

Emotion: shame
Dadi siswa pinter uga dadi kepenginan kabeh bocah. Apa maneh nganti oleh penghargaan terus saben semester. Kepiye rasa senengne wong tuwane nalika jeneng anake kasebut kanggo nrima penghargaan. Iki dadi cara kepiye carane bisa dadi bocah sing pinter ana ing sekolah. Nomer siji, ora oleh mbolos sekolah. Nomer loro, kudu nggatekke apa wae sing diomong karo guru. Nomer telu, kudu mesti nyatet pelajaran supaya ora mung diwaca lan bakal lali. Nomer papat, nalika ujian aja lali kanggo sinau sing tenanan. Kudu bisa ngatur wektu kanggo sinau lan kanggo dolan. Sing terakhir, aja lali kanggo njaluk pandongane wong tuwa supaya kabeh lancar.

Emotion: happy
Nikah kui dadi momen sing paling membahagiakan kanggo pengantin anyar. Pas pertama kali akad kui, sing lanang bakal ngeroso lego, akhire wong sing ditresnani selama iki wis sah secara ukum lan agama dadi milike dee. Sing wedok uga dadi lego soale lanang sing diarep-arepku ngurus dee wis cetho dadi bojone. Penantian wong loro kui pas kui dadi kebayar. Pasangan kui iso ngelakoke ibadah sing jarene paling angel naning paling gawe bahagia kui. Sedino kui, pasangan kui ngeroso dadi rojo lan ratu. Para tetamu bakal teko neng pelaminan kanggo ngucapke slamat ning deno paling bahagia kui. Pasangan kui rasane iso ngebagike kebahgian sing dirasake wong loro kui neng wong-wong sing teko.

Emotion: happy
Kelakuan sing apik iku mesti balesane uga apik. Ngelakoni babagan sing apik kanggo wong liya iku wis wajib hukume. Apa maneh ning kanca dewe. Tuladhane misale ketemu karo kanca dewe ana ing panggon sembarang lan kowe wis kangen banget bisa kanggo nukokna dheweke panganan utawa mbayari tuku jajan. Iki dadi wujud kowe perhatian karo kancamu lan ora gur basa basi wae. Kekancan utawa silaturahmi dadi kejaga lan akhire bisa crita crita maneh karo kanca sing wis suwe ora tau ketemu. Mula aja medhit karo kanca supaya kene tetep duweni kanca lan bisa njaga silaturahmi karo kanca sing wis ora tau ditemoni.

Emotion: surprise
Biasane, aku berangkat kerjo iku numpak montor. Tapi dino iki, aku kepekso numpak motor soale mobilku diservis. Sakjane aku gak sepiro seneng numpak motor iku. Enak seh luwe sat set, tapi marakno engkok awakmu mambu dalan. Tapi yaopo maneh, keadaan. Akhire aku berangkat dan milih dalan tikus sing gak biasa dilalui wong akeh soale dalan gedene pasti ruame dan muacet. Cuma sing aku gak nyongko, aku kudu ngelewati panggon uwong angon wedhus. Cepet cepet tak ngebutno ben gak keambu nemen. Pas tutuk Kantor, koncoku langsung negur nek awakku mambu wedhus. Aku langsung isin pol dan cepet-cepet njaluk parfum nang koncoku. Pas dikeki, aku langsung nyemprotno parfum iku mau sak awak ben ambu wedhuse isok ilang.

Emotion: shame
Artikulasi utawa cara ngucapake kalimat kuwi dipengaruhi saka bentuk lan kebiasan sing dilatih saka lambe. Gaya wong sing ngomong iki uga kadang ana sing ora nyaman kanggo wong. Kaya wong sing seneng ngomong cepet banget nanging ora dikontrol, misal kaya ora sengaja ngetokake idu pas ngomong. Kamangka, kanggo ngurangi kebiasaan kuwi, wong tuwa bisa ngelakoni terapi kaya ngelatih lisan anak ben ora keganggu fungsine. Banjur ngomong alon-alon lan ora dikejar uga wong tuwa kudu gelem ngenteni anak ngomong kanthi rampung. Cara iki bisa ngelatih anak kanggo sabar lan uga ngomong alon-alon ben tetep bisa njaga sikap pas ketemu wong liya. 

Emotion: disgusted
Pas aku lungo nang Jogja aku tau digawe jumbul ambek bis sing tak tumpaki. Soale bis iku kembar sak grup dadi aku bingung prasaku wis kari tibake sopire isek mangan. Nah bis iki ancene wes umum kanggo wong sing lungo nang jogja tapi budale teko Suroboyo. Bis iki warnae iku Biru, abang, ireng, ambek abu-abu. Sak grup sing jumlai ono sekitar rong puluan iku podo kabeh warnai. Mangkane aku jumbul takroku wes kari. Nah fasilitasi iku lengkap, teko ac, tipi, ampek ono nyanyian ora mandek-mandek nang dalan yo ono. Sing ora ono iku mok siji yoiki toilet soale ancene sing kelas ekonomi, tapi nag kelas dukure iku wah lengkape pol-polan.

Emotion: surprise
Indonesia iku dadi negara maritim sing dikelelingi karo gunung aktif. Teko kono, istilah gunung meletus iku wes gak asing maneh gawe awak dewe. Salah siji peristiwa gunung meletus sing paling mematikan ambek paling ngerusak alam iku peristiwa letusan gunung Krakatau pas tahun 1883. Bahkan, efek letusan Krakatau iki isok dirasakno nang seluruh penjuru bumi. Dikondo mematikan iku soale sampe ngerenggut 36.417 korban jiwa. Iku jelas guduk angka sing cilik. Mergo letusan iki, rong pertelu bagian Krakatau runtuh dan ngelenyapno sebagian gede pulau nang sekelilinge. Wes ngono, 20 juta ton sulfur sing dilepasno nang atmosfer iku marakno musin dingin vulkanik sampe limang tahun dewe nang seluruh bumi.

Emotion: fear
Saiki masio jaman wes sangare ngene, terus sembarang wes serba teknologi, tapi isek ono wae song sing kenek serangan panik. Nah serangan panik iku maeng ancene kedaden teko pirang-pirang perkoro sing ancene ono nang uripe wong sing ngalami iku maeng. Nah wong-wong sing ngerti masalah mental, anggep wae pakar sikologi iku nyaranno wong kene maeng ganggo konsultasi nang dokter sing ahline terus merikso kesehatane, soale nag iku wes gelek kedaden nang wonge maeng biasane ono masalah kesehatan sing bakal kedaden nang awake contohne koyok darah tinggi, serangan jantung, ambek sak piturute maeng. Nah gunane konsultasi nang wong sing ahli maeng ben iso ngatasi masalah ngunuku kampung durung kasep.

Emotion: fear
Kabeh wong mesti tau garai gelo wong sing paling penting nag uripe. Lah roso iku yaiku rasa sing muncul pas awakmu ngelakoni penggawean utowo kelakoan sing garai wong sing paling penting iku mangkel ambek getun. Lah sing garai iku maeng yo macem-macem, iso teko kelakuanmu, iso teko omonganmu, utow teko sifat sing lagek diwerui karo wong sing paling penting nang sekitarmu. Dadi nag uripe menungso iku gampang-gampang angel soale menungso iku makhluk sosial sing kudune podo-podo ngerteni anger ate lapo-lapo ben ora gelakno wong liyo. Opo maneh sampek gelakno wong sing parek ambek awak dewek kabeh. Mangkane sing ati-ati nag lapo-lapo terus dipikir disek.

Emotion: sad
Sore kuwi semiliring angin krasa kepenak banget. Hawane ora patio panas, ning cumooroting cahya srengenge uga isih bisa dideleng. Aku lagi mbenakake rante pit onthele ibu ana garasi omah. Dumadakan hapeku muni, "kaya swara telepon" batinku. Aku gage wisuh banjur njupuk hapeku kang ana dhuwur lemari cundhuk. Bareng tak buka, lakok Arif kancaku wis ngirimi gambar tempat tidur rumah sakit. Gage tak telepon balik, anggone dheweke mengsuli teleponku kanthi swara alon banget, tur semu bingung. Durung tau aku omongan karo Arif kanthi swasana kaya mangkono. Dheweke muni yen njaluk tulung, tapi ora cetha njaluk tulung apa. Saking mangkele aku takon karo semu nggetak, dheweke ana ngendi, karo sapa, keneng apa, kondisine kaya kepiye, butuh ditulung apa. Lah, krungu aku panik dheweke malah ngguyu sambi muni "iya aku butuh bantuanmu, buat cari pacarr, hahaha". Wooo bocah semprul, jebule aku diprank.

Emotion: surprise
Wedi polahe diancem iku wes ora aneh maneh mergane sing jenenge wong diancem mesti keselametane keancem. Polahe alasan iku wong sing keancem mesti keweden terus biasane bakal nuruti wong sing ngancem. Mangkane nag ono wong sing ngancem palang dituruti disek opo sing diomongno janji sing diomongno maen iku pantes dituruti nag ora pantes yo palang dilawan ae. Terus asline roso wedi pas diancem iku ojo sampek kenemenen soale nag ketok sing ngancem mesti seneng soale oleh ngancem iku ono hasile. Terus penggawean iku maeng yo ancene elek dilakoni nag ancene kanggo tujuan elek. Tap nag manfaate iku maeng kanggo nang perkoro apik yo maleh apik.

Emotion: fear
Pengalaman sing jijiki iku termasuk pengalam  sing iso dadekno wong sing ngalami iku maeng ngeroso jijik ambek perkoro sing dialami maeng, nah sak liyane iku maeng yo iso dadekno wong sing ngalami perkoro iku maeng maleh isine ora mbloko mergo perkoro iku maeng. Nah wong sing ngalami perkoro iku maeng kadang mesti dadekno perkoro iku dadi pengalaman sing jijiki sak uripe terus mesti ati-ati ojo sampek perkoro sing koyok ngunuku maeng kebalen maneh nang uripe. Nah sing jenengen pengalaman sing ancene jijiki, iku mesti tau ngalami kabeh nang uripe wong-wong. Mboh iku sak delok utowo suwe, mboh iku pisan utowo bolak balik, sing jelas pengalaman iku maeng mesti tau kedaden nang uripe menungso. 

Emotion: disgusted
Wong sing paling iso nesu-nesu kui ibu-ibu. Ora mung gampan nesu, cara nesune kui menarik. Anehe kui, corone ibu-ibu nesu iki iso gawe opo sing dipengeni kui entuk tenanan. Misale, ibu-ibu ngenyang klambi karo nesu-nesu, dhweke akhir entuk klambi kuo nganngo rego sing dadi murah banget. Carane kui, sing kesiji, sing penting yakin. Ibue kui ngeroso yen dheweke kui bener dewe. Sing keloro, ojo mandeg ngomong. Yen ibue kui mandeg, lawan wicarane bakal iso nyauri. Yen wis disauri, momentun nesune dadi iso ilang. Sing ketelu, sak ben lawan wicarane arep ngomong langsung diselak. Lawan wicara iso matehke argumen sing ibue bangun. Balik meneh neng poin siji, omongan ibue kui modal yakin durung tentu bener. Yen misale kui tenanan salah, ibue ora bakal iso ngotot meneh.

Emotion: angry
Bita wis ngumpul ana ing omahe Rani. Bocah 2 iku niat kanggo mbukak wara-wara babagan kasil test STAN bareng-bareng. Sadurunge mbukak wara-wara, Bita lan Rani wis nyobak kanggo nggolek sekolah cadangan mbok menawa mengko hasile ora kaya sing dikarepi. Nalika jam 12 awan, website langsung dibuka kanggo ndelok wara-wara. Bita lan Rani lemes amarga ora ana jenenge ning dafthar siswa sing dinyatakne lolos mlebu STAN. Senajan wis ngomong yen ora bakal sedih nalika ora ketampa, nanging tetep wae kerasa sedih banget. Mlebu STAN wis dadi kepengine Bita lan Rani sak jok ana ing SMA. Bita lan Rani akhire duweni tekad kanggo njajal test STAN maneh taun ngarep.

Emotion: sad
Autophobia utowo monophobia iku rasa wedi dewean utowo wedi ngeroso kesepian. Pas lagi dewean, bahkan nang panggon sing wes familiar koyok omah, penderita fobia iki bakal ngeroso cemas. Wong sing nduwe autophobia iki mesti ngeroso nek de’e iku butuh wong liyo gawe terus bareng cek ngeroso aman. Gejala autophobia sing isok dikenali iku koyok ngene. Siji, khawatir nemen nek ditinggan dewe. Loro, wedi ambek sembarang kemungkinan sing durung mesti kedaden pas dewean. Telu, onok tanda-tanda gejala fisik koyok gemeter, kemeringet, nyeri dodo, ngelu, hiperventilasi, sampe mual pas lagi dewean. Papat, ngeroso koyok bakal onok sing neror pas dewean. Limo, pingin cepet-cepet kabur teko panggon iku mau pas lagi dewean. Terakhir, gangguan kecemasan pas lagi dewean.

Emotion: fear
Ulang tahun iku dino kelahirane uwong, sing nandai dino dimulaine kehidupan uwong nang njobo rahim. Nang beberapa kebudayaan, termasuk nang Indonesia, ulang tahun iki dirayakno ambek pesta dan bakal dirayakno rame-rame ambek keluarga utowo konco-konco. Wong sing melu ngerayakno ulang tahun iki biasane bakal ngekeki dungo sing apik-apik gawe uwong sing ulang tahun. Harapane gawe sing ulang tahun yo cek dikeki umur sing dowo dan kabeh harapane isok dikabulno. Ulang tahun iki sisan dimaknai dadi perenungan gawe diri dewe. Umur iki wes bertambah, tapi melu tambah dewasa ta enggak. Terus ulang tahun iki pisan dadi ajang rasa syukur ambek sembarangane sing wes diterimo.

Emotion: surprise
Nang desoku nag ono wong utang terus konangan mesti isine orambloko. Padal iku kan termasuk perkoro sing lumrah kedaden nang uripe menungso. Anjurane koncoku nag ancene pengen utang, iku palang ora nang gone wong, palang nang bank ae jelas amane, awit teko rahasiane, jumlahe sampek sembarang-barange yo aman. Terus yo ora ono wong sing bakal ngerti enggak deke dewe sing gembor-gembor nang wong akeh utowo owng liyo nag deke duwe utang. Sak liyane iku, masio utang gede yo ora atek isin selagi nang ngarepe iku isek iso nyaor utang. Nag wes duwe duwek yo kudu nang disaourno ben ora isin polahe utange akeh.

Emotion: shame
Wis telung dina iki Tika lara weteng lan dina ke-4, dekne dirujuk menyang rumah sakit lan pas diperiksa, jebul dekne kena diare parah amarga mangan sembarangan pas bali saka kerja. Tika mangan mie goreng sing didol ning pinggir dalan lan kondisi fisik pas lagi kekeselen lan uga sering lara. Tika ora peduli jijik amarga wis ngelih banget, apa maneh dina kuwi dekne lagi puasa lan ora nutut yen kudu mangan ning omah. Sesuke, Tika ngerasa lara weteng lan bolak-balik ning jedhing. Tika uga diseneni karo ibune amarga lali ora njaga mangan lan mangan panganan sing didol ning pinggir dalan tanpa ndelok panganan kuwi wis kena kuman penyakit apa ora. 

Emotion: disgusted
Ilmu hitam lan perdukunan kuwi pancen babagan gaib sing ora kabeh wong paham. Wong sing ora ngerti babagan ilmu hitam iki milih ora gelem ngerti.  Ilmu hitam iki bisa dinggo ngajurake bisnis kuliner ning wilayah-wilayah Indonesia. Sing paling terkenal kuwi ludah pocong kanggo penglaris, nanging uga ana ilmu liyane yaiku mbosokake panganan warung saingan. Ana cerita yen wong bisa ndelok panganan bosok, mambu lan ana set, padahal panganane uga normal. Santet iki bisa ngilangi para pelanggan amarga marai muntah lan njijiki. Kamangka, sak durunge mangan, senajan ora percaya, awak dhewe kudu mbudhayakake ndunga sak durunge mangan ben ora diganggu ilmu hitam iki.

Emotion: disgusted
Palakrama utawa pernikahan kuwi wis mesthi dadi angen-angen utawa impening sadhengah wong ing ngendi papan. Palakrama kuwi bab kang samesthine gawe rasa bungahing ati tumrap pinanganten apadene tiyang sepuhe. Mula, lumantar seratan iki aku amung ngudarasa supaya dina kang kebak rasa bungah mau ora malih dadi rasa sumelang, dheg-dhegan, apadene mumet. Elinga, yen palakrama kuwi amiwiti uriping bebrayan agung, mula pamanggihku ora perlu diacarani kanthi gedhen, cukup tasyakuran wae. Luwih becik dhuwit kang wus dicepakake samengkone dianggo ngadhepi urip bebrayan. Banjur supaya ngirit anggone ngecakake dhuwit, kowe bisa wiwit nganggo undangan online tinimbang undangan cetak. Sateruse, kowe bisa njaluk keluargamu nganggo klambi kang temane padha tinimbang nukokake seragam. Katelu, kowe bisa milih souvenir kang pantes nanging regane murah. Yen magepokan karo bab catering, kowe bisa milih menu-menu kang umum wae, nanging wus pantes dirahabi dening tamu. 

Emotion: happy
Nyontek iku perilaku perbuatan curang sing dilakoni gawe ngindari kegagalan hasil ujian utowo nilai akademis. Nyontek iki biasane dilakoni dengan cara sing gak jujur. Mulai teko ndelok jawabane wong liyo, nulis catetan cilik nang mejo karo telapak tangan, ndelok buku catetan utowo buku pedoman, sampe nggolek jawaban nang internet nganggo hp. Onok patang jenis nyontek menurut Anderman ambek Murdock (2007). Siji, social active, yaiku nyupuk ambek njaluk jawaban teko wong liyo. Loro, social passive. Biasane iku arek sing njar njarno arek liyo nyontek tapi de’e gak nyontek. Telu, individualistic opportunistic. Biasane iku nyonteke teko buku utowo hp secara spontan. Papat, independent planned. Nyontek jenis iki ancen wes direncanakno gawe kepentingan awake dewe.

Emotion: shame
Tahun 2018 iku dadi tahun terakhir aku manggon nang Suroboyo. Tapi sak durunge ngaleh aku tau ngeterno koncoku nang rumah sakit polahe nag kulite iku ono mlentune koyok udun. Solusi teko gone dokter iku kudu dioperasi ben ilang mlentune iku maeng. Nah koncoku iku maeng wedine pol karo sing jenenge oprasi soale deke iku ora tau ngelkoni ngunuku. Tapi aku yo ngandani nag pengen waras yo operasio ae, kan ora ngetokno biaya polahe oleh BPJS. Terus sesok bocahe jaluk terno maneh masio rodok wedi bocahe tetep budal soale pengen waras. Pas ngenteni nomer urute bocah tak delok raine rodok keweden, terus tak omongi maneh nag operasi iku ora loro, soale wes ono obat biuse.  

Emotion: fear
Bencana alam iku ancene medeni wong opo maneh sing jenenge gempa soale ora kenek diadohi. Perkoro wedi iku maeng nag saking nemene iku iso dadekno gangguan mental sing garai wong sampek gilamen ambek sawanen sing akhire dadi phobia. Nag wes kadung koyok ngeneki ancene rodok angel tambanane, tapi anjurane dokter iku kudu cerito nang wong sing dipercoyo sing sekirane iso bagi wedine maeng, terus yo kudu pikiran positif ben ora terus-terusan wedi ambek sing jenenge bencana alam soale iso dadekno mentale elek. Opo maneh saiki sing jenenge bencana alam wes gelek kedaden nang endi-endi mangkane nag iso kudu didandani mentali iku maeng ben iso ngadepi urip.

Emotion: fear
Masio iku guyon, sing jenege ngenyek awake wong sing ora koyok umume, iku iso dadekno wong iku maeng srengen. Masio wong iku maeng ketoke menengae ambek plolang-plolong atine iku keroso loro. Nag wes wong iku maeng kadung srengen iso ae nag wong iku maeng ora sabar bakal garai perkoro gede. Mangkane ambek guru-guru biyen anjuran ora oleh ngelokno ambek kancane iku mesti bolak-balik dibaleni ben ora sampek kedaden. Soale nag kedaden iku iso dadekno wong sing dielokno maeng maleh kenek gangguan mental koyok contone ora wani metu teko omah soale seje dewe. Terus gak gelem campur ambek wong liyo soale rumongso bedo ambek liyane.

Emotion: angry
Arang ono wong sing oleh undian, mangkane nag delok berita wong sing oleh undian iku senenge megilan. Jarene koncoku seneng polahe oleh undian iku ora opo-opo sing penting ora kelewat bates utowo kenemenen soale nag kenemenen iku iso marakno wong sing nag pinggir-pinggir iso dadi mangkel. Soale biasane wong nag kadung seneng biasane lali sembarang kaler sampek tonggone dewek ae dilalekno polahe seneng. Mangkane nag seneng polahe oleh undian utowo liyane iku kude ngerti ambek kondisi ora oleh sak enake dewe mergonae nag sak enake dewe biasane yo ono ae sing ora seneng terus dadekno roso mangkel nang wong iku.

Emotion: happy
Bedha maneh karo ujian nganggo komputer. Ujian komputer iki luwih praktis lan luwih cepet amarga ora butuh nyiapake barang piranti ujian kaya alat tulis. Ujian iki mung cukup nggawa nomor ujian lan pulpen sak perlune utawa biyasane disediyakake pengawas dhewe. Pas mlebu ruang ujian, peserta kudu mastekake nomor ujian wis bener amarga komputer sing diprogramake kuwi isine data sing sesuai karo peserta ujian. Banjur bar kuwi ngisi data lan absen, yen wis rampung ngisi data, baru oleh nggarap ujiane. Sing kudu dicek ya wektu ujian lan server. Ben ujiane oleh apik, aja lali ndungo lan sering latihan soal ben ora kaget. 

Emotion: happy
Yen wong lagi nari kui mesthi keringetan. Soale, joged sing jenis opo wae mesthi akeh gerake. Biasane kui wong sing keringetan kui awake dadi mambu. Nanging, ono konco neng sanggarku kui sing awake wis mambu padahal dheweke durung gerak blas. Pas kui, awak dhewe lagi ono persiapan penampilan sing gedhe neng luar negeri. Kebetulan, aku narine jejeran karo wonge kui. Sedino, rong dino, ambune ora berubah-ubah. Dino ketelu, aku ngandani dheweke yen awak kui sebenere mambu. Pas tak andani kui, awal dheweke ora percoyo. Nanging suwe-suwe, dheweke dadi ngeroso dhewe. Seminggu bar kui, dheweke lagi cerito karo aku. Dheweke isin banget selama iki ora sadar karo ambu awake.

Emotion: shame
Aku tau nge prank koncoku nang kelas pas dek mari teko dolan adoh pirang-pirang dino. Nah nge prank-nge maeng iku wes dirundingno ambek bocah-bocah sak kelas. Akhire prank-nge iku karo nguwei bocahe ambek barang sing ancene disenenge yoiki kaos bal-balan tim nas Indonesia, soale bocahe senenge pol ambek tim nas iki. Mari ngunu pas bocahe teko, terus jumbul ambek tolah-toleh koyok bido ketulup. Tapi ora suwe aku teko ambek ngomong nag iku hadiah teko aku ambek bocah-bocah sak kelas soale deke ora mlebu pirang-pirang dino. Pas dibuka tibake nang jero kaose iku maeng ono coro guenge sing ancene bocahe wedine megilan ambek sing jenenge coro. Mari ngunu sak kelas ramene megilan.

Emotion: surprise
Jaman saiki ana undian-undian nyasar ning nomor telepon kaya undian saka bank, undian mobil, uga undian sing hadiahe dhuwit atusan yuta. Nanging, undian nyasar iki digawe modus wong kang seneng ngapusi amarga wong Indonesia iki gampang diapusi yen weruh hadiah dhuwit sing akeh iki. Modus penipuan iki bisa saka nomor hp sing ngaku-ngaku bank. Salah siji cara sing bisa dilakoni ben slamet saka modus penipuan iki yaiku ora nyebar data pribadi kaya nomor telepon, KTP, KK, lan liyan-liyane. Kaping pindho, aja gampang percaya marang nomor sing nawarake hadiah. Nomor telepon kuwi bisa dicek ning aplikasi, apa iki nomor tenan utawa ngapusi. 

Emotion: happy
2 taun iki, Puput dadi sueneng karo NCT. Kebiasaane artis Korea nalika ngetokke lagu anyar wis mesthi bakal ngetokke sing jenenge album utawa buku kumpulan lagu-lagune. Saben NCT ngetokke lagu anyar, Puput durung bisa tuku albume amarga regane larang. Puput njajal nyelengi dhuwit sithik mbaka sithik saka dhuwit sing diwenehi wong tuwane. Ana ing akhir taun, NCT ngetokke lagu anyar maneh lan wis mesthi ana album sing ditokke. Puput wis ngitung dheweke nduweni dhuwit pira lan nalika diitung dhuwite wis ngelumpuk kurang luwih 1 yuta. Nalika album NCT wis bisa dituku, Puput langsung mara menyang mall lan langsung tuku 3 album NCT. Sawise tuku, Puput rasane marem banget amarga akhire bisa tuku album NCT nganggo dhuwite dhewe.

Emotion: happy
Kebiasaan ngupil kuwi njijiki lan dinilai ora sopan karo wong liya, apa maneh ning panggonan umum. Ngupil iki dadi kebiasaan sing bener yen dilakoni  tertutup lan ora diweruhi wong amarga ngupil iki padha kaya ngilangi kotoran. Ngupil iki pancen disaranke amarga ben irung ora kebak kotoran lan bisa ngganggu pernapasan. Nanging akeh sing ora paham cara ngupil sing bener lan uga kadhang mbuwang bekas upil iki ya sembarangan. Amarga kuwi, wong sing seneng ngupil iki kesiksa ning panggonan umum. Wong sing jorok uga kadhang ndeleh upil ning isor meja kayu amarga isin. Kamangka, ngupil iki kudu digatekake kebiasaane, senajan wajar ya aja ngerugikake wong sing jijikan. 

Emotion: disgusted
Roni kelangan nafsu mangan pas ana ning salah siji restoran sing ana  ning jalur travel menyang Jogja. Dina kuwi, Roni nduwe rencana lunga menyang Jogja numpak sepur. Nanging Roni lali yen saiki wayah liburan, mesti rame. Banjur Roni milih lunga numpak travel. Travel sing ditumpaki Roni iki madheg ning salah siji restoran sing dadi panggon istrirahat. Restorane apik banget lan panganane lengkap. Sak durunge mangan, Roni pengen lunga menyang jedhing, nanging Roni langsung lemes amarga ndelok jedhing sing jorok lan ana bekas pembalut. Roni sing gampang gilo yen ndelok kuwi, langsung ngerasa ora selera mangan. Dekne milih balik ning travel wae. 

Emotion: disgusted
Tiba teka montor wis dialami karo Selin. Dheweke ngrasakna larane tiba ing embong gedhe dewean. Batuke geleceran getih, sikute babras kabeh, dengkule beset kabeh. Untunge ana sing nulungi lan nggawa Selin menyang rumah sakit. Selin sakjane tau tiba teka montor, nanging iki dadi tibane sing paling lara lan paling parah. Nalika digawa ana ing rumah sakit, Selin batuke dijait lan irunge diperban. Pas dijait, Selin ngrasa lara banget amarga iki dadi pengalaman sepisanan kanggo Selin. Dhewe ngempet lara nganti mbrebes mili. Sawise iku Selin janji karo awake dhewe supaya luwih ati-ati nalika sepeda montoran lan ora bakal banter-banter nalika sepedaan.

Emotion: sad
Wong pas duwe utang kui mesthi ngeroso isin. Nanging yen wong sing nyaur utange kanggo ngutang meneh neng wong sing bedo utowo instansi sing bedo kui ora ngerampungke perkorone. Awak dhewe mungkin iso ngerampungke siji perkoro nanging awak dhewe malah gawe perkoro liyane. Perkoro utang kui dadi ora entek-entek neng uripe awak dhewe. Awak dhewe tetep ngeroso isin ngutang neng panggon liyo. Akhire awak dhewe ngutang meneh kanggo nyauri utange kui. Awak dhewe kudu sadar yen salahe kui ono neng awake dhewe. Sing seko pisanan kui ngutang, senadyan ora iso nyaurine. Yen misale kui mergo kepepet, awak dhewe kurang strategine kanggo iso ngelunasi utang kui.

Emotion: shame
Nag uwong pas bingung golek'i barang sing dibutuhno terus ora ketemok lak mangkele rombloko. Tapi nag pas ketemok mesti bakal ngerasakno seneng polahe nemokno barang sing digoleki. Lah rasane seneng iku maeng asline teko roso lego sing ono nang ati ambek roso entenge pikiran sing wes ngerasakno bingung polahe golek'i barang sing ora ketemok. Dadi roso seneng iki maeng oleh ae diwujudno soale dadi simbol nag iku termasuk roso seneng sing iso ngentengno bingunge pikir maeng. Tapi roso seneng sing diungkapno maeng yo kudu iso dadekno perkoro sing positif. Mangkane nag iso roso seneng iku maeng ayo disalurno nang perkoro sing apik.

Emotion: happy
Akeh sing ngomong nek ngutang iku gak apik, dan aku setuju iku. Tapi, kadangan awak dewe onok ndek situasi kepepet pol dan marakno awak dewe kepekso gawe ngutang saking gak onoke jalan keluar sing liyane. Nek wes ngono, yo yaopo maneh. Akhire yo ngutang ae. Cuma onok siji sing kudu mbok iling. Nek awakmu kepekso ngutang, njaluk o sing apik, terus jelasno sisan alesan awakmu ngutang. Nek wes ngono, uwong iku biasane gak bakal abot gawe nyilihi duit, asal gak mbok gawe sing aneh-aneh. Terus janji o sisan nek engkok utange bakal mbok bayar nang tanggal sekian. Lakoni cara iku gawe ngutang sing sehat.

Emotion: shame
Kadhang awak dhewe ngerasa bingung amarga akeh wong sing ngguyu pas awak dhewe lagi ngomong utawa presentasi ning ngarep kelas. Yen wes diguyu, mesti ana rasa isin lan uga wegah yen arep suwe-suwe ngomong ning ngarep kelas. Kanca-kanca sing senengane komentar iki uga kadhang kurang kerja sama nalika presentasi lan seneng ngganggu konsentrasi. Amarga kuwi, awak dhewe kudu bisa duwe kemampuan kanggo nguwasai penonton utawa kanca sing ana ning ngarepe awak dhewe. Ngomong ning ngarep panggonan umum kuwi angel lan butuh penguasaan situasi senajan lagi diguyu kanca lan ora oleh isin. Yen babagan iki ana, berarti kemampuan ngomong ning ngarep kuwi lagi diuji. 

Emotion: shame
Wing aku diprank karo kancaku. Dheweke ngomong yen bijiku elek lan aku ora lulus ujian. Aku kaget pol amarga aku pas ujian ngerasa bisa nggarap soale. Sakjane prank iki kaya penyebaran berita hoax. Ana cara supaya ora kebijuk lan ngatasi nalika awak wis kena prank teka kanca utawa wong liya. Nomer siji yaiku dipastikna sik iki tenanan apa mung guyon. Nomer loro, rasa kaget mesti ana nalika diprank. Nanging aja langsung muring-muring lan jajal nakok kancane kene apa tujuane ngeprank iki. Sing terakhir yaiku aja lali kanggo melu seneng-seneng nalika tujuan ngeprank iki supaya kekancan luwih raket lan nggarai swasana tambah seru.

Emotion: surprise
Lia ngerasa yang sedilut maneh iki wayahe dekne haid. Nanging dekne ora ngitung dina haid kuwi lan ora nggatekke tandha saka emosine. Ning panggon kerja, dekne dadi muring-muring marang kanca kerjane. Kanca kerja sing lagi meneng mesti dadai sasaran kejudesan Lia, nanging kabeh wong uga ora ngerti karepe bocah iki apa. Banjur Lia milih lungguh ning jero ruang kerjane ben ora ngerugikake wong liya. Banjur Lia ngolek kegiyatan sing bisa marai dekne seneng yaiku kaya ngerungokake lagu utawa nonton video sing lucu ben bisa marai ngguyu. Lia uga tuku panganan sing enak kanggo ndandani emosine ben ora ngamuk tanpa sebab.

Emotion: angry
Aku lan keluargaku kui seko keluarga sing tingkat ekonomi menengah. Keluarga ora iso diarani sugih, uga ora iso dibilang miskin. Aku, adi, lan ibu kui ora duwe barang-barang sing mewah utowo larang nanging, alhamdulillah, kabeh kebutuhan iso dicukupi kabeh. Dadi awak dhewe terbiasa kanggo menahan kepinginan-kepinginan sing ora perlu utowo iso ditunda disik perkoro sing dipengeni kui. Pas wis entuk gaji pertama, aku seneng mergo aku dadi iso nabung kanggo aku lan keluargaku. Pas adi lan ibuku ulang taun, kebutulan wong 2 kui tanggal lahire mung let 2 dino, kepengen tak rayake. Soale, awak dhewe ora kerep ngerayake ulang taun anggota keluarga. Pas kui, aku ngejak ibu lan adiku tuku sate klatak. Regone ora sepiro, pancen, nanging aku seneng wae iso jajake keluargaku nganggo duwit dewe.

Emotion: happy
Marah iku emosi sing dirasakno pas onok uwong utowo sesuatu sing gak sesuai ambek keinginanmu. Marah iku isok dirasakno sopo ae dan iku ngono reaksi sing normal. Tapi, nek emosi iki gak isok dikendalikno, dampake isok elek gawe awakmu dewe. Secara ilmiah, marah iku isok marakno pirang perubahan nang awak secara langsung. Perubahan sing kedaden iku ningkatno pirang aspek nang awak. Aspek sing dimaksud iku konsumsi energi, tekanan darah, hormon adrenalin ambek nonadrenalin, suhu awak, karo ketegangan otot. Wong liyo iku pasti bakal isok niteni nek awakmu lagi marah. Gejalane sing isok didelok wong liyo iku suara tambah duwur, ngepalno tangan, rahang kekunci, gemeter, kemeringat, ambek obah sing banter.

Emotion: fear
Dita kerja ning pabrik lan kerep oleh wektu kerja wayah awan kanthi bengi. Dita iki sering banget bali bengi numpak angkot nanging dekne ora ngerasa wedi amarga dekne nganggep iki wis biyasa lan panggon angkot kuwi ya rame. Sawijining dina, wayah bali kerja Dita kudanan lan kuwi dese banget. Dita nggolek angkot uga suwe banget ketemune, banjur ketemu pas wis arep jam 9 bengi. Pas Dita munggah, kuwi ana wong lanang sing uga melu munggah lan nguwasake Dita kanthi mudhun. Dita sadar yen lagi ditutake. Amarga dalan marang kos sepi, Dita milih liwat dalan sing adoh tapi rame. Banjur Dita uga mandheg ning Poskamling lan laporan marang hansip sing lagi jaga ning kono. 

Emotion: fear
Nag wes kadung isin polahe telonone sing bejat utowo jebol, yo nag mireh ben ora diisin-isini ambek liyane. Mari ngunu ben perkoro iku maeng ora kedaden maneh yo kudu sing ati-ati nag gawe telono, terus didelok disik telono iku ancene pas opo ora, terus ono tondo-tondo ate jebolopo ora. Soale engko nag jebol biasane wong sing ora tau ngalami perkoro ngunu iku mesti kisinen. Terus biasane wonge ora gelem kakean polah maneh. Terus ojo sampek kakean polah nag gawe telono sing ancene wes rodok suwe, soale iku biasane iso dadekno telono iku maeng jebol terus gampang suwek polahe jahitane wes ora kuat. Dadi nag gawe telono iku kudu ati-ati ben ora sampek jebol.

Emotion: shame
Yen dibayangke, urip dhewean kuwi nelangsane ora jamak. Apa-apa ditandangi dhewe tanpa ana kang ngelokke siji-sijia. Ning aja salah lho, jebulane urip dhewe kuwi bisa mbentuk karaktere awake dhewe lho, tuladhane mangkene. Urip dhewe bisa gawe awake dhewe mandiri, sebab kabeh kudu dipenggalih kanthi tumemen lan ditandangi dening awake dhewe kanthi pribadhi. Urip dhewe nglatih awake dhewe wasis anggone njupuk keputusan, kanthi urip dhewe kabeh pangagen-angen wis mesthi dipikirake bener lan klerune, mula awake dhewe bisa tambah wicaksana. Sing pungkasan, kanthi urip dhewe awake dhewe ora kanyut marang liyan, tegese uripe awakdhewe ora gumantung ana ing wong liya, sebab awake dhewe wis bisa nglakokake samubarang kanthi pribadhi lan mandiri.

Emotion: sad
Operasi amandel iku prosedur bedah sing tujuane gawe ngangkat amandel. Amandel dewe iku rong kelenjar cilik sing masing-masing onok nang kiwo tengen bagian tenggorokan. Amandel nduwe fungsi gawe nyegah infeksi, mbasio kadang kelenjar iki isok terinfeksi sisan. Amandel sing terinfeksi dan sampe ngeradang dan bengkak iku kudu diangkat. Sak liyane radang amandel, operasi amandel iku isok dilakoni gawe ngatasi akeh kondisi. Siji, pendarahan nang amandel. Loro, mambu cangkem mergo amandel sing gak ndang waras. Telu, abses peritonsil. Papat, batu amandel sing nemen terus sering kumat kumatan. Limo, amandel sing tambah bengkak dan dicurigai dadi bibit kanker. Terakhir, pembengkakak amandel sing marakno angel gawe ngeleg.

Emotion: fear
Sing garai aku keweden pas diajaki babonan pitik iku ora pitike tapi nyujuke iku sing garai mangkelno. Nag nyukuki iku maeng ora loro yo mesti ora garai aku wedi sampek mlayu sampek kejompo-jompo. Yo ancene nag duwe pitik babon sing anake isek cilik-cilik yo kudune dikurungi ae utowo dilebokno kandang ben ora kemleler nang dalan terus eker-eker sembarang kalir. Terus nag diobraki mesti babonan pitik iku neradung wong sing gorak. Nak ngunuku kan mesti ngerugekno wong masio iku nag deso sing ancene akeh wong sing duwe pitik tapi yo kudu ido jogo atine tonggo ben ora ono roso mangkel nang ati masio perkoroe iku mok pitik.

Emotion: fear
Macet iku pasti marakno wong emosi sampe stres sak karepe dewe. Nek wong wes stres mergo macet, iku akeh banget efek negatif e gawe de’e dewe. Makane iku, kudu mulai isok kendalikno emosi nek wes kenek macet. Onok pirang cara sing isok dilakoni pas kejebak macet dan gak marakno emosi nek awakmu numpak mobil. Siji, siapno playlist senenganmu sing isok disetel nang radione mobil. Loro, siapno jajan, soale emosi iku marakno luwe dan awakmu kudu siap gawe ngisi wetengmu cek emosimu isok luwe stabil. Telu, kudu sabar, yaopo yaopo maneh iki wes kedaden koyok ngene, gak isok kan moro sulapan macet e ilang ngono ae.

Emotion: angry
Ora tega aku delok wong sing sekarat. Dheweke isih urip, isih ono nafase, nanging wis ora iso ngopo-ngopo. Uripe kui koyo wis ora ono nanging nyawane iso ono neng jero awake. Sing iso dilakoke kui mung teturon wae. Ngomong wae durung tentu iso lancar lan uga wis ora iso ngomong banter. Mesthi dhewe ngeroso ora kepenak banget mergone uripe dhewe kui tergantung karo wong liyo. Dheweke wis ora iso ngurus kebutuhan dhewe. Yen arep madang kudu didulang. Nalika arep siram kudu ngeteni wong sing gelem ngedusi teko. Dheweke mesthi ngeroso ora berguna banget. Sak ben delok wong sing sekart kui aku dadi wedi dhewe. Aku ngebayangke yen aku suatu saat bakal koyo ngono lan saiki aku ngeroso durung siap nampo takdir sing koyo ngono.

Emotion: fear
Akeh wong sing jember nag delok jeding sing kemproh mergo ora tau diresiki, nah jeding sing model nginiki ancene saiki wes akeh mergo wonge iku aras-arasen ngeresiki. Nah sing garai wong sing delok iku jijik, iku ono pirang-pirang perkoro yaiku ora tau diresiki ambek sing gawe jeding maeng polahe aras-arasen. Terus Jedinge maeng endut akhire dadekno ono ambu sing ora enak iku teko ambek ngebeki jedinge maeng contohne koyok pesing ambek basik, sak liyane iku maeng yo ono yoiku banyune ora tau diuras akhire ono uget-ugete sing marakno banyune maeng endut. Nah perkoro iku maeng termasuk perkoro sing marakno wong sing delok jeding iku maleh jember.

Emotion: disgusted
Ning lingkungan pergaulan Indonesia iki isih ana sing jenenge basa-basi. Istilah iki ana nalika ketemu kanca sing suwe ora ketemu lan akeh perubahan banjur nyapa lan ngejak ngobrol. Nanging kadang obrolan iki marai mangkel amarga ditakoni babagan sing ora penting kaya wis rabi opo durung, anak wis piro, kerja ning ngendi, lan uga pitakon sing njurus marang informasi sing sifate pribadi. Apa maneh karo kanca lawas sing ora tau duwe sosial media, mesti pitakone aneh-aneh amarga kaget lan spontan ora duwe bahan omongan. Nanging akeh wong sing ora sadar babagan iki lan kadang isih ora sungkan ngeweneni pitakon sing kadhang nyinggung lan uga ngelarani ati. 

Emotion: surprise
Salah siji jenis permainan sing disenengi ambek arek cilik pas dolen yaiku permainan capit boneka. Tapi gawe dulur-dulur muslimku, nek isok gak usah atek dolen iki yo, soale permainan capit boneka iki wes diharamno karo MUI. Larangan iki wes melbu nang fatwa nang aturan permainan sing oleh dan gak oleh diamino alias haram menurut agama islam. Permainan sing dihukumi haram iku permainan nang media utowo mesin sing ngekeki hadiah sing sifate untung-untungan. Nah, permainan capit boneka iki didoleno dengan cara nukerno duit tunai dadi koin dan bakal entok boneka nek berhasil nyapit bonekane. Teko kono, permainan iku dinilai onok unsur judi. Dadi gawe dulur muslimku, mending dolen sing liyane ae yok.

Emotion: happy
Dadi uwong sing disiplin nang awak dewe iku penting. Pentinge iku ben awak dewe kulino tepat waktu ben ngelakoni opo ae, termasuk nek kate lungo nang ndi ae. Disiplin iku efek e isok gawe awak dewe dan wong liyo sisan. Awak dewe gak apes, dan wong liyo gak direpoti. Nek awakmu isok disiplin waktu, awakmu isok terhindar teko beberapa hal sing marakno tertekan mergo wektune sing mepet. Salah sijine iku nek kate lungo numpak kendaraan umum koyok bus, sepur, utowo pesawat. Disiplin waktu iki sisan ngaruhe ben awakmu gak sampe ketinggalan kendaraan umum sing kate mbok tumpaki gawe lungo engkok.

Emotion: surprise
Tahun 2019 sak durunge korona wong deso sebelah kampungko dijumbulno ambek ono bocah sing nikah dodok tanpo ono lamaran. Wong deso yo jumbul soale ora nyongko bocah isek SMA kelas 3 langsung dikongkon rabih padahal isek durung cukup umur munggoi undang-undang. Sak marine nikah sak ulan tibake wonge wes meteng gedeh. Nah iku sing garai wong deso sebelah jumbul ambek ngeroso aneh. Solae bocah sing meteng maeng iku meneng nag nang desone. Tapi jenenge bocah enom yo ora ero nag nang jobo koyok opo soale mesti wong deso ora tau ngerti kondisine bocah enom saiki. Dadi bocah iku maeng dianggep wong-wong kampunge koyok bocah ora bener.

Emotion: surprise
Wong sing salah mlebu toilet kui rasane ora mungkin ora isin. Naning sing paling isin meneh, yen wong kui ngerti yen dheweke kui salah mlebu toilet pas wis mlebu suwe neng kono. Misale awak dhewe lagi mules banget. Sing neng pikirane awak dhewe kui pengen cepet-cepet neng toilet supoyo wetheng awak dhewe lego. Dadine, awak dhewe mlebu langsung mlebu wae tanpo delok simbol sing ono neng ngarep pintune. Yen awak dhewe ngising kui mesthi awak dhewe mlebu bilik sing ketutup. Pas awak dhewe metu seko bilik kui, yen jebul awak dhewe salah mlebu kamar mburi rasane isin banget. Awak dhewe mbuh arep ngopo, soale neng jero kui kebacut wis rame banget.

Emotion: shame
Sekitar tahun 2015, aku ambek konco-konco kkn iku jajal ngejak warga sing ono nang panggonan kkn iku kanggo ngolah utowo gawe pupuk kandang ben ora dibuaki nganggor polahe nang kono akeh teleke kewan awit teko wedus sampek sapi yo ono. Mari ngunu pas praktek agenda iku maeng ono salah sijine koncoku, iku nag kenek telek ngunuku mesti berok-berok ambek kerak-kerok, jarene se deke iku rodo mangekel ambek jijik karo sing jenenge telek. Tapi iku bocah lanang lo, nah koncoku wedok sing sijine ae biasa ae, tambah idak-idak cacing sing ono nang telek iki kok. Yo aku wes ngerteni ae, soale bocahe iku termasuk wong sugeh sing ancene ora tau campur ambek kondisi sing koyok ngunu.

Emotion: disgusted
Produksi klambi sing skalane gedhe iki bisa dadi salah siji penyebab kenapa wong sing ana ning dunya iki mesti ketemu wong nganggo klambi utawa pernak-pernik sing padha karo dekne. Produksi sing murah, massal, lan uga distribusi sing gedhe ditambah pemasaran sing berhasil iki bisa nggarai wong ketemu "kembarane" saka babagan gaya klambi. Babagan iki dadi diskusi amarga nduduhake yen pasar iki bisa ngerusak ciri khas wong. Amarga kuwi, akeh wong sugih tuku klambi sing duwe merk larang banget lan ora bisa ditiru amarga edisine luwih terbatas lan ngurangi isin amarga ketemu wong sing gaya lan klambine padha lan ora diarani pasaran. 

Emotion: shame
Kabeh wong sing diarani ambune ora enak yo mesti isin, nag sing jenenge ambu ora enak iku maeng yo macem-macem, karek wong sing ngarani iku maeng, ono sing jarene wong iku enak tapi jarene sing duwe ambu iku maeng enak yo ono. Terus sing jarene sing mambu maeng enak, tapi jarene sing duwe ambu ora enak barang yo ono. Kabeh iku maeng karek sing nilai dewe-dewe. Mangkane nag ancene rumongso ambune ora enak yo wes nang gagih resik-resik, iso asu ambu ora enak iku teko awake sing ora resik utowo keringeten polahe mari ngalkoni penggawean sing marakno keringet. Yo ancene omongane wong iku iso marakno perkoro sing garai ati lorone megilan.

Emotion: shame
Nag ono wong sing isin polahe ngentut iku biasane ngentute ora biasa koyok sing dialami uwong-uwong, nah ngentute maeng iku biasane nag gak muni banget sampek wong sing nang pinggir-pinggire maeng keringi yo mampu sing marakno wong-wong sing nang pinggir-pinggire maeng kepekliken polahe ambune sing ora karoan. Mangkane nag iso ngentut iku sak wajare ae, nag ancene iku maeng ambu berarti ngentute iku ora langsung diamblasno ben ora sampek wong sing ono nang pinggire iku ambu. Terus nag sekirane entute maeng muni banget berarti kudu diirit-irit disek gal saitik ben ora marakno muni sing bangete megilan. Soale nag muni sampek bangete megilan iso dadekno perkoro sing ora karoan.

Emotion: shame
Wingi pas delok konser nag kota gudek ora nyongko nag bakal ketemu ambek salah sijine penyanyi band sing paling apik nag indonesia. Kabeh wong sing delok mesti senenglah soale penyanyi iku termasuk idolae wong akeh nag indonesia. Tapi gara-gara roso seneng iku maeng, akeh wong sing pengen salaman ambek penyanyi iku maeng akiri desek-desekan. Roso seneng koyok ngene jar koncoku ora apik, soale mesti marakno wong desek-desekan terus garai geger polahe kedesek sampek jungkir-jungkir barang. Mangkane nag seneng ambek idola ora atek koyo ngunu kawe mujudno roso senenge. Soale bakal ono sing kenek imbase, nag imbase apek se ora opo-opo, tapi nag imbase elek iku sing garai perkoro.

Emotion: happy
Masku kui tau diidoni sirahe karo wong sing ora awak dhewe kenal. Masku kui wonge jijikan banget. Dadine, dheweke gampang gilo neng keno kedadean koyo ngono. Iki carane masku disik pas cilik ngerisiki idu sing nempel neg rambute. Sing kesiji, dheweke siram rambut nganggo banyu. Dheweke pas kui guyur rambute langsung neng ngisor keran. Jarane, ben idune cepet ngilang lan ngalir bareng banyu sing ngucur. Sing keloro, dheweke keramas. Ora mung peng siji, nanging dheweke keramase tekan peng telu. Dheweke pengen bener-bener yakin yen ora ono bekas idune neng rambute. Sing ketelu, masku ngegaringke rambute nganggo andhuk sing anyar. Bar dienggo ngerisik kui, andhuku langsung dideleh neng kumbahan sing reged supoyo dheweke ora nganggo meneh andhuk bekas idu wong liyo mau.

Emotion: disgusted
Ibu-ibu kui terkenal karo coro nesune sing menarik. Mbuh dheweke salah opo bener, dheweke bakal tetep ngotot. Awak dhewe iso delok iki neng kedadean sak ben dinone, neng pasar, neng toko, lan liya-liyane. Ibu-ibu kui wani ngomong karo sopo wae, termasuk karo pak polisi. Video babagan koyo ngono kui sempet viral neng internet. Ono ibu-ibu sing ketilang polisi. Ibue kui salah mergo ora nganggo helm lan ora gawa surat-surat penting. Pas ditakoni polisine apik-apik, dheweke nyaurine nganggo nesu-nesu. Malah, dhekwe tekan ngancem arep nelpon dulure sing dadi kapolri. Padahal, dheweke mung gertak tok. Dheweke ora duwe dulur sing polisi tenanan. Pokokmen ibu-ibu kui pinter nesu utowo komplen neng kondisi koyo opo wae.

Emotion: angry
Kegagalan ning urip iki mesti kedadian ning kabeh wong, utamane ning umur rong puluhan uga umur selawe amarga ning umur iki wis mulai transisi saka urip sing isih nggantung karo wong tuwa marang urip sing luwih mandiri. Ning wayah iki, menungsa mesti ngerasakake munggah lan mundhune urip. Nanging sing perlu didelok saka kegagalan iki yaiku piye carane ben bisa tetep waras lan ngelakoni urip. Dukungan saka keluwarga lan kanca kuwi penting. Kamangka, ning wayah akeh gagal iki, golek kanca sing bisa ngewenehi semangat uga bisa mbantu tanpa pamrih supaya tetep bisa ngadek lan tetep bisa kuwat ngadepi pacobanging urip iki. 

Emotion: sad